b"\n_START_ARTICLE_\nWhat the World Needs Now Is Love\n_START_PARAGRAPH_\n\xc2\xabWhat the World Needs Now Is Love\xc2\xbb er en popul\xc3\xa6r amerikansk sang fra 1965 med melodi av Burt Bacharach og tekst av Hal David. Den ble f\xc3\xb8rst spilt inn p\xc3\xa5 plate og gjort popul\xc3\xa6r av Jackie DeShannon. Hennes innspilling fant sted 22. mars 1965 i New Yorks Bell Sound studios. Platen ble utgitt 15. april 1965 p\xc3\xa5 platemerket Imperial med katalognummeret 66110 etter at en utgivelse p\xc3\xa5 s\xc3\xb8stermerket Liberty Records ble kansellert m\xc3\xa5neden f\xc3\xb8r._NEWLINE_\xc2\xabWhat the World Needs Now Is love\xc2\xbb ble opprinnelig tilbudt Dionne Warwick, men hun avslo, selv om hun senere spilte den inn for sitt album, Here Where There Is Love._NEWLINE_Den har blitt spilt inn p\xc3\xa5 plate og fremf\xc3\xb8rt live av over hundre artister, innbefattet Ed Ames, Rick Astley, Judy Garland, Wynona Judd, Barry Manilow, Aimee Mann, Andrea Ross, The Staple Singers, The Supremes, McCoy Tyner og Luther Vandross.\n_START_SECTION_\nTom Clays versjon\n_START_PARAGRAPH_\n\xc2\xabWhat the World Needs Now Is Love\xc2\xbb tjener som basis for en s\xc3\xa6regen remix fra 1971._NEWLINE_Disc jockeyen Tom Clay arbeidet p\xc3\xa5 radiostasjonen KGBS i Los Angeles, California, da han skapte singlen What the World Needs Now Is Love/Abraham, Martin and John, en sosial kommentar som ble en overraskende slagerplate sommeren 1971._NEWLINE_Sangen begynner med en mann som sp\xc3\xb8r en ung gutt om \xc3\xa5 definere slike ord som bigotteri, segregering og hat (Gutten svarer at han ikke vet). Han sier at fordommer er \xc2\xabwhen someone's sick\xc2\xbb._NEWLINE_Etter dette f\xc3\xb8lger en sound bite med en drillsersjant som leder en bataljon til trening, sammen med lydeffekter av gev\xc3\xa6rild. Deretter h\xc3\xb8res biter av de to sangene, begge innspilt av The Blackberries, en sessioninnspillingsgruppe._NEWLINE_Spredt er utdrag av taler med John F. Kennedy, Robert F. Kennedy, eulogien etter mordet p\xc3\xa5 Robert av Edward Kennedy og Martin Luther King jr. og sound bites av nyhetsdekningen av mordene p\xc3\xa5 hver av dem. Slutten p\xc3\xa5 sangen er identisk med introduksjonen.\n_START_SECTION_\nNorsk versjon\n_START_PARAGRAPH_\nDaniel har skrevet en norsk tekst. Den norske tittelen er \xc2\xabN\xc3\xa5 trenger verden kj\xc3\xa6rlighet\xc2\xbb. Sangen ble utgitt av Brutus med Arve Seths orkester p\xc3\xa5 singlen Decca F 45003 i 1970.\n_START_SECTION_\nListeplasseringer\n_START_PARAGRAPH_\nJackie DeShannons versjon n\xc3\xa5dde en syvendeplass p\xc3\xa5 den amerikanske Billboard Hot 100-singlelisten i mai 1965._NEWLINE_What the World Needs Now Is Love/Abraham, Martin and John n\xc3\xa5dde en fjerdeplass p\xc3\xa5 Billboard Hot 100-singlelisten i august 1971 og var Tom Clays eneste Top 40-slager._NEWLINE_Sangen kom ogs\xc3\xa5 p\xc3\xa5 den amerikanske countrylisten med den lite kjente sangeren/l\xc3\xa5tskriveren, Ron Shaw, p\xc3\xa5 plateetiketten Pacific Challenger, i slutten av 1970-\xc3\xa5rene."